Evel un toullad tud em eus bet sellet deus Heroes er skinwel. Ar bloavezh kentañ 'oa mat-tre hag an eil dister. Ma.  Ne ouien ket e oa bet ul lec'hienn er Stadoù-Unanet a embanne bannoù-treset berr-tre (5 pajenn) bep sizhun evit kontañ  istorioù disheñvel deus reoù ar skinwel.  Tudennoù all pe memes re o vevañ traoù n'on eus ket gwelet, a bep seurt a zo. Treset gant a bep seurt tud.  Plijet spontus on bet gant ar stumm, dres evel un dastumad danevelloù, lennet buan, traoù nerzhus, ur sell berr-berr war un darvoud pe un dudenn. Sikour a ra da gompren an tudennoù pa da ijinañ petra c'hoarvez ganto pa n'int ket "a-bouez" en ul lodenn er skinwel.  Tu 'zo da chom hep lenn evit plijout ar rummad skinwel, startoc'h vefe kavout plijus al  levr bannoù-treset hep bezañ gwelet anezhañ avat.  N'hallan ket lârat dres peseurt istor 'm eus kavet gwanoc'h pe gwelloc'h. Plijet on bet kalz gant hini Hana "Wifi" Gitelman a zo gouest da "lenn" ar skinoù ha da gas reoù. (Meur a lodenn pemp pajenn a zo ganti, aesoc'h eo kaout soñj).  Ur mennozh mat-tre eo neuze an dastumad-se hag emaon o vont da lenn an eil dizale!